অসমবাসীলৈ সুখবৰ, Filmfare Awardsৰ বাবে মনোনীত অসম সন্তান নিলোৎপল বৰাৰ নাম

এক ইতিবাচক খবৰ। ৰাষ্ট্ৰীয় পৰ্যায়ত উজলিছে অসম সন্তান। সংগীতৰ মায়াজালেৰে সকলোকে মুহি বলিউডত খলকনি তুলিছে অসমৰ সু-সন্তান নিলোৎপল বৰাই।

বহুকেইটা হিন্দী, অসমীয়া গীতত কন্ঠ নিগৰোৱা গায়ক, সংগীত লেখক, সংগীত পৰিচালক নিলোৎপল বৰা মনোনীত হৈছে ২০২১ বৰ্ষৰ MyGlamm FilmFare OTT Awardsৰ বাবে। নিলোৎপল বৰাৰ লগতে মনোনীত ৰোহিত শৰ্মাৰ নাম।

TVFৰ ধাৰাবাহিক Aspirantsৰ জৰিয়তে সংগীতপ্ৰেমীক সুন্দৰ সুন্দৰ গীত উপহাৰ দিছিল  নিলোৎপল বৰাই। TVFৰ হিন্দী ধাৰাবাহিক Aspirantsত গীত পৰিৱেশন কৰা নিলোৎপল বৰাৰ নাম Filmfareৰ Best Original Soundtrack শাখাত মনোনীত হৈছে।

Filmfareৰ বাবে মনোনীত হোৱাৰ পিছত নিলোৎপল বৰাই নিজৰ আনন্দ প্ৰকাশ কৰি কয় যে, “I am really very happy at the moment. Never dreamt of getting nominated for the Filmfare Awards. It still seems like a dream.”

অসমৰ পৰা গৈ ৰাষ্ট্ৰীয় পৰ্যায়ত খ্যাতি বুটলিবলৈ সক্ষম হোৱা নিলোৎপল বৰাক লৈ এতিয়া গৌৰৱান্বিত অসমবাসী। Filmfareৰ বাবে মনোনীত হোৱাৰ বাবে সকলোৱে তেওঁক এতিয়া শুভেচ্ছাৰে ওপচাই পেলাইছে।